Akademický senát

12.12.2016

BOD

**Zmena účelu použitia prostriedkov z rozpisu dotácie z Fondu obnovy pre Stavebnú fakultu STU**

Predkladá: **prof. Ing. Robert Redhammer, PhD.**

rektor

(na žiadosť dekana Stavebnej fakulty STU)

Vypracoval: **Ing. Dušan Faktor, PhD.**

kvestor

Zdôvodnenie: Žiadosť o zmenu účelu pridelenej dotácie z fondu obnovy pre SvF STU

Návrh uznesenia: Akademický senát STU schvaľuje zmenu účelu pridelenej dotácie roku 2016 z Fondu obnovy pre Stavebnú fakultu STU v zmysle predloženého materiálu

**Úvod**

Akademický senát STU na svojom zasadnutí dňa 29.2.2016 uznesením číslo 6.5/16 schválil Rozpočet STU na rok 2016 – rozpis dotácie, kde z úrovne univerzity bola Stavebnej fakulte STU pridelená účelová dotácia z Fondu obnovy na riešenie havarijného stavu strechy bloku A v celkovej výške 203.000,- EUR.

Súčasne bola v roku 2015 SvF pridelená aj účelová dotácia z úrovne MŠVVaŠ SR v objeme 200.000,- EUR na odstránenie havarijného stavu Auly akademika Bellu a priľahlých konštrukcií vrátane balkóna a lávky s nájazdovou rampou.

**Aktuálny stav**

Na základe výsledkov riadneho verejného obstarávania boli zazmluvnené práce na balkón s lávkou v sume 142.440,- EUR a na fasádu auly v sume 229.472,80 EUR. Celkový objem zazmluvnených prác v celkovej výške 371.912,80 EUR značne prekročil objem predpokladaných prípravných rozpočtov.

Súťaž na obnovu strechy bola pre nesplnenie podmienok zrušená a pre nedostatok finančných prostriedkov nebola nová súťaž vypísaná.

V záujme efektívneho využitia poskytnutých prostriedkov z MŠVVaŠ SR sa zrealizovali oba uvedené stavebné objekty a prebiehajú na nich dokončovacie práce. Nakoľko účelová dotácia MŠVVaŠ vo výške 200.000,- EUR nebola dostatočná, Stavebná fakulta STU žiada odsúhlasenie zmeny účelu dotácie STU z Fondu obnovy r. 2016 z účelu riešenia havarijného stavu strechy bloku A na riešenie obnovy fasády auly v objeme 171.912,80 € a zostávajúcej časti v objeme 31.087,20 € na stavebné úpravy serverovne fakulty.

**Rekapitulácia**

**Akademický senát STU schvaľuje zmenu účelu prostriedkov Fondu obnovy v rozpise dotácie r. 2016 v zmysle žiadosti Stavebnej fakulty STU. V textovej časti schváleného materiálu “Rozpočet STU – rozpis dotácie na rok 2016” ods. (11) písm. h) a ods. (17) písm. r) sa text: “generálna oprava strechy bloku A na SvF” nahrádza textom: “spolufinancovanie obnovy fasády auly a stavebné úpravy serverovne”**